Խնձորեսկի համայնքային իշխանության ղեկավար Սերյոժա Հայրապետյանը նշում է, որ բոլոր ժամանակներում Խնձորեսկում արտագաղթը էական դեր չի խաղացել, ավելին՝ Խնձորեսկում կարծես թե ավանդույթ է դարձել, որ օտար ափերում բնակվող գործարար խնձորեսկցիները ոչ թե տեղացիներին աջակցում են աշխատուժ «արտահանելով», այլ հնարավորության դեպքում ներդրումներ են կատարում, որպեսզի սահմանամերձ Խնձորեսկն էլ ավելի բարգավաճի, որ գյուղի երիտասարդներն իրենց բարեկեցությունն ապահովելուն զուգահեռ կարողանան իրենց ժամանցը կազմակերպել: Այս աոումով, ըստ գյուղապետի, նորակառույց կամուրջը ոգևորում է երիտասարդներին, ովքեր ակտիվ մասնակցություն են ունեցել կամրջի գաղափարն իրականություն դարձնելու գործում. անգամ որոշ հատվածների բետոնի ծածկույթի համար ձիով շինանյութ են տեղափոխել: